Dana International

Η Σαρόν Κοέν (εβραϊκά: שרון כהן, γ. 2 Φεβρουαρίου 1969), ευρύτερα γνωστή ως Dana International (εβραϊκά: דנה אינטרנשיונל), είναι Εβραία ποπ τραγουδίστρια. Έχει κυκλοφορήσει οκτώ σόλο και τρία συλλογικά άλμπουμ. Είναι κυρίως γνωστή για τη νίκη της στον Διαγωνισμό Τραγουδιού της Eurovision 1998 στο Μπέρμιγχαμ με το τραγούδι "Diva". Μετά την εδραίωση της αρχικής εμπορικής της επιτυχίας με τους δίσκους Umpatampa (1994) και Maganuna (1996), επιλέχθηκε το 1998 για να εκπροσωπήσει το Ισραήλ στο διαγωνισμό τραγουδιού της Eurovision με το τραγούδι της "Diva". Έγινε ευρέως γνωστή στο Ευρωπαϊκό κοινό μετά την πρώτη θέση στη Eurovision. Η Dana μετά από την επιτυχία με τα άλμπουμ Free (1999), Yoter Veyoter (2001), HaHalom HaEfshari (2002) και Hakol Ze Letova (2007), εκπροσώπησε το Ισραήλ στην Eurovision για δεύτερη φορά το 2011, αυτή τη φορά με το τραγούδι "Ding Dong", το οποίο δεν κατάφερε να φτάσει στον τελικό. Την ίδια χρονιά, έγινε κριτής στον τηλεοπτικό διαγωνισμό Ισραηλινών μουσικών ταλέντων Kokhav Nolad.

 Η Σαρόν γεννήθηκε στο Τελ Αβίβ ως Γιάρον Κοέν από μια οικογένεια με καταγωγή από Υεμένη, Ισραήλ και Ρουμανία. Σε μια συνέντευξη, είπε ότι ο παππούς της προέρχεται από τη Ρουμανία. Οι προ παππούδες της έζησαν στην Πετάχ Τίκβα. Ήταν το μικρότερο από τα τρία παιδιά και πήρε το όνομά του από έναν θείο που είχε σκοτωθεί κατά τη διάρκεια τρομοκρατικής επίθεσης. Αν και καταχωρήθηκε ως βιολογικά άντρας κατά τη γέννηση, αυτοπροσδιορίστηκε ως γυναίκα από πολύ μικρή ηλικία. Ήθελε να γίνει τραγουδίστρια από την ηλικία των οκτώ, όταν παρακολούθησε την Ισραηλινή τραγουδίστρια Ofra Haza να ερμηνεύει το τραγούδι "Chai" στο διαγωνισμό τραγουδιού της Eurovision του 1983. Παρά το γεγονός ότι η οικογένεια της ήταν αρκετά φτωχή, η μητέρα της εργάστηκε για να πληρώσει για τα μαθήματα μουσικής, και δήλωσε ότι η παιδική της ηλικία ήταν ευτυχισμένη. Αποκαλύφθηκε ότι είναι διεμφυλική στην ηλικία των 13 ετών. Η Dana International πήρε το καλλιτεχνικό της όνομα από ένα παιδικό της φίλο, το Ντάνιελ, ο οποίος πέθανε σε τροχαίο ατύχημα. 1993 Danna International (Offer Nissim Presents), IMP Dance 1994 Umpatampa, IMP Dance 1995 E.P.Tampa (Offer Nissim Featuring), IMP Dance 1996 Maganuna (Crazy), Helicon/Big Foot 1998 Diva - The Hits, IMP Dance 1998 Dana International The Album, Helicon/Big Foot/PolyGram 1999 Free, (Ευρωπαϊκή έκδοση), CNR Music 2000 Free, (Ισραηλιτική & Ιαπωνική έκδοση), NMC/NXCA 2001 Yoter Ve Yoter (More and More), NMC 2002 HaHalom HaEfshari (The Possible Dream), IMP Dance 2003 The CDs collection, IMP Dance 2007 Hakol Ze Letova (It's All for The Best), Hed Arzi Ltd. 2002 "Makat hom (i la dirla da da)" (Single) 2008 "I Need Your Love (feat. neAngely)" (Single) 2010 "Alay (feat. Subliminal)" (Single) 2011 "Ding Dong" (Single) 2012 "When Men Dance (feat. Yardena Arazi)" (Single) 2013 "Ma La'asot" (What Can You Do?) (Single) 2013 "Loca" (Single) 2013 "Ir Shlema" (Entire City) (Single) 2014 "Down On Me" (Single) 2014 "Yeladim Ze Simcha" (Children Are Joy) (Single) 2014 "Emunot Ktanot" (Little Faiths) (Single) 2016 "We Can Make It (feat. Offer Nissim)" (Single) 2017 "Ruti" (Single) 2017 "Yesh Li Ahava" (Single) 2017 "Nish'eret Itcha" (Single) 2019 "Diva To Diva (along Charlotte Perrelli)" (ειδικό σίνγκλ για τα 20 χρόνια της νίκης της στον Διαγωνισμό Τραγουδιού της Eurovision 1998) Dana International Επίσημη ιστοσελίδα Dana International Forum Dana International – A Star Online; Website & Forum Dana Photo Gallery Αρχειοθετήθηκε 2011-08-12 στο Wayback Machine.